Publication: Magyar Közlöny
Issue: MK-1998-54 (Year: 1998, Number: 54)
Era: 1990-2004
Section: 1.1. A behozott kőolaj és kőolajtermék biztonsági készletezéséről szóló 1993. évi IL. törvény alapján létrehozott
Paragraph Index: 1364

c) ömlesztett áruként behozott kőolajterméknek az importőr saját üzemében a kiskereskedelmi forgalom számára (5000 ml űrtartalmat vagy 5000 g nettó tömeget nem meghaladó kiszerelésben, roncsolás mentesen nem nyitható, a kereskedelemben szokásos csomagolási felirattal ellátott göngyölegben) történő kiszerelése esetében vámokmányokat, kereskedelmi szerződéseket, számlákat, az importált termékre vonatkozó, gyártó által kiadott minőségi bizonylatokat, a kiszerelő telephely megjelölését és használatának jogcímét, a telephelyre történt be- és kitárolás bizonylatait, amelyek bizonyítják, hogy az ömlesztett áruként importált kőolajtermék kiszerelve került belföldi forgalomba. 16.9. A visszatérítést kérő tag kötelezettsége, hogy a behozott kőolajtermék jogszerű felhasználásának ellenőrzéséhez a Szövetség ellenőre számára a szükséges feltételeket (ideértve a helyszíni szemlét is) biztosítsa. 16.10. A tag az esedékessé vált tagi hozzájárulásból a kiviteltől számított 90 napon belül levonhatja az olyan behozott kőolaj és kőolajtermék mennyiség utáni befizetését, amelyet külföldre kivitt (exportált). A behozott kőolaj feldolgozásából származó — a törvény hatálya alá tartozó — kőolajtermék külföldön történt értékesítése esetén a visszaigényelhető tagi hozzájárulást kőolaj-egyenérték alapján kell elszámolni. 16.11. A tagi hozzájárulás visszaigénylésének, illetve levonásának jogosságát a tag az erre vonatkozó okiratok, nyilvántartások benyújtásával hitelt érdemlően köteles igazolni. A visszaigénylés és a levonás együttes összege éves szinten nem haladhatja meg a tag által befizetett tagi hozzájárulás összegét. 16.12. A Szövetség követeléseinek behajtására és elszámolására a tv. 36/A. §-ának rendelkezéseit kell alkalmazni. 16.13. A Szövetség legkésőbb a nyilatkozat és a befizetés beérkezését követő 5. napon belül tartozik kiadni a tagnak a tv. 40. §-ában előírt igazolást. Sürgősség esetén, ha a tag a befizetés (saját megterhelése) megtörténtét igazolja, az igazolást telefaxon kell kiadni; ezt azonban a szokásos módon (ajánlott levélben) meg kell ismételni. 16.14. Az igazolás kiadását a Szövetség vagyoni biztosíték adásához kötheti, ha a behozni kívánt kőolaj, kőolajtermék után fizetendő tagi hozzájárulás összege ezt indokolja, vagy ha az igazolást új tag kéri. A tag új tagnak minősül az első import vámkezelést követő egy naptári évig. A vagyoni biztosíték mértékét úgy kell megállapítani, hogy a biztosíték az igazolás alapján behozható kőolaj vagy kőolajtermék után fizetendő tagi hozzájárulás összegére fedezetet nyújtson. 16.15. A Szövetség feladatainak ellátásához szükséges bevételek biztosítása érdekében az igazolás kiadását vagyoni biztosíték adásához köti, ha

Source: https://magyarkozlony.hu/hivatalos-lapok/e8bf0b5dd7429d7f9267da29a731493dd0447abf/dokumentumok/dca03c857c25ae9b4e1c4fe979da74fd072b6874/letoltes